പാലക്കാട് സ്മാള് ഹൈഡ്രോ ഇലക്ട്രിക് കമ്ബനി വാര്ഷിക യോഗം ചേര്ന്നു പാലക്കാട്: സ്മാള് ഹൈഡ്രോ ഇലക്ട്രിക് കമ്ബനിയുടെ 22മത് വാര്ഷിക ജനറല് ബോഡിയോഗം മാനേജിംഗ് ഡയറക്ടറും ജില്ലാ പഞ്ചായത്ത് പ്രസിഡന്റുമായ കെ. ബിനു മോളിന്റെ അധ്യക്ഷതയില് ചേര്ന്നു. കെ. ശാന്തകുമാരി എം.എല്.എ യോഗം ഉദ്ഘാടനം ചെയ്തു. മീന്വല്ലം, പാലക്കുഴി ജലവൈദ്യുത പദ്ധതികള്, മീന്വല്ലം ടെയില് റൈസ് മൈക്രോ പദ്ധതി പുരോഗതി സംബന്ധിച്ച് യോഗം ചര്ച്ച ചെയ്തു. 4.5 മെഗാവാട്ട് പ്രവര്ത്തനശേഷിയും 10.5 ദശലക്ഷം വൈദ്യുതി ഉല്പ്പാദിപ്പിക്കാന് ശേഷിയുള്ള കൂടം ജലവൈദ്യുത പദ്ധതിയുടെ ഡി.പി.ആര്. പുനരാവിഷ്കരിക്കാന് കെ.എസ്.ഇ.ബി ലിമിറ്റഡിനെ ഏല്പ്പിച്ചതായി കെ. ബിനുമോള് അറിയിച്ചു. മീന്വല്ലം പദ്ധതിയിലേക്കുള്ള പാലത്തിന് ആവശ്യമുള്ള സ്ഥലം വനം വകുപ്പില് നിന്നും ലഭ്യമായ മുറയ്ക്ക് ആവശ്യമായ തുക എം.എല്.എ ഫണ്ടില് നിന്നും വരുത്താമെന്ന് കെ. ശാന്തകുമാരി എം. എല്. എ അറിയിച്ചു. ജില്ലാ പഞ്ചായത്ത് കോണ്ഫറന്സ് ഹാളില് ജനറല്ബോഡി യോഗത്തില് പഞ്ചായത്ത് വൈസ് പ്രസിഡന്റ് സി.കെ ചാമുണ്ണി, ജില്ലാ പഞ്ചായത്ത് സെക്രട്ടറി എം രാമന്കുട്ടി, ചീഫ് എന്ജിനീയര് എന്. പത്മരാജന്, കമ്ബനി സെക്രട്ടറി സി എസ് അനഘ ലക്ഷ്മി എന്നിവര് സംസാരിച്ചു. The post പാലക്കാട് സ്മാള് ഹൈഡ്രോ ഇലക്ട്രിക് കമ്ബനി വാര്ഷിക യോഗം ചേര്ന്നു first appeared on MalayalamExpressOnline.